10.12.2019
Аҧсны Аҳәынҭқарра Ахада Рауль Ҳаџьымба «Аҧсны Аҳәынҭқарра иреиҳаӡоу ашкол зҽаҧсазтәыз аусзуҩы» ҳәа аҳаҭыртә хьӡы ахҵаразы Аусҧҟа инапы аҵаиҩит.
Аусҧҟа аҟны иҳәоуп:
«Арҵаҩратәи аҭҵаарадырратәи усураҟны алшамҭақәа рзы, зыквалификациа ҳараку аспециалистцәа разыҟаҵараҿы алагаламҭа дуқәа рзы «Аҧсны Аҳәынҭқарра иреиҳаӡоу ашкол зҽаҧсазтәыз аусзуҩы» ҳәа аҳаҭыртә хьӡы рыхҵазааит Аҧснытәи аҳәынҭқарратә университет аусзуҩцәа:
Каиун Наталиа Уасил-иҧҳа – аурыси аҳәаанырцәтәи литература акафедра арҵаҩы еиҳбы;
Хьыбба Лиудмила Арзамеҭ-иҧҳа – аҧсуа литература акафедра адоцент;
Хазириши Енвер Осман-иҧа – аматематикатә анализ акафедра адоцент».